Broj RKP-a: 4212

Naziv obveznika: OPĆINSKI SUD U POŽEGI

Razina: 11

Šifra djelatnosti: 8423

Razdjel: 109

OIB: 49328464172

**OBRAZLOŽENJE OPĆEG DIJELA FINANCIJSKOG PLANA**

**PRIHODI I PRIMICI**

Ukupno prihodi planirani su prema dostavljenim limitima na izvoru 11 – Opći prihodi i primici i izvoru 31 – Vlastiti prihodi.

Na izvoru 11 – Opći prihodi i primici prihodi za 2025. godinu iznose 2.162.010,00 eura, za 2026. godinu iznose 2.317.482,00 eura, a za 2027. godinu 2.325.977,00 eura. Na izvoru 31 – Vlastiti prihodi iznose 800,00 eura koji je isti za razdoblje od 2025. do 2027. godine. U odnosu na prethodna razdoblja dolazi do povećanja planiranih prihoda na stavkama koje se odnose na plaće zaposlenih (zbog primjena novih uredbi o koeficijentima, pravilnika, kolektivnog ugovora za plaće službenika i namještenika kao i pravosudnih dužnosnika), na materijalne rashode (zbog stalnih promjena cijena sirovina, materijala i energenata na tržištu) te su tako potrebni i veći prihodi kako bi mogli podmiriti sve planirane rashode.

**RASHODI I IZDACI**

Ukupni rashodi poslovanja planirani su prema stvarnim potrebama i dostavljenim limitima, a iznose 2.162.010,00 eura za 2025. godinu, 2.317.482,00 eura za 2026. godinu te 2.325.977,00 eura za 2027. godinu. Odnose se na rashode za zaposlene, materijalne rashode i financijske rashode. Najveće promjene u odnosu na prethodno razdoblje vidljive su kod plaća zaposlenih, naknada za prijevoz na posao i s posla (promjene cijene mjesečne karte), kao i kod nekih materijalnih rashoda koje su posljedica rasta cijena na tržištu što posljedično uzrokuje veće troškove po pojedinim kontima (materijal i dijelovi za tekuće i investicijsko održavanje, usluge tekućeg i investicijskog održavanja). Intelektualne usluge ovise o obujmu posla i primljenih rješenja za isplatu odvjetnika, vještaka, sudaca porotnika, tumača.

**UKUPNE I DOSPJELE OBVEZE**

|  |  |  |
| --- | --- | --- |
|  | Stanje obveza na dan 31.12.2023. | Stanje obveza na dan 30.06.2024. |
| Ukupne obveze | 457.780,29 € | 392.237,13 € |
| Dospjele obveze | 39,69 € | 0,00 € |